b'\n_START_ARTICLE_\nPartido Popular\n_START_SECTION_\nAlianza Popular (1976.)\n_START_PARAGRAPH_\nU po\xc4\x8decima sedamdesetih godina pro\xc5\xa1log stolje\xc4\x87a Manuel Fraga Iribarne pokrenuo je inicijativu me\xc4\x91u istomi\xc5\xa1ljenicima za osnivanjem stranke Alianza Popular koja bi bila reformisti\xc4\x8dkog duha, ali konzervativnog karaktera, sa ciljem ponuditi \xc5\xa1panjolskom dru\xc5\xa1tvu novu politi\xc4\x8dku alternatvu, tako da je okupio u koaliciju sedam malih konzervativnih stranaka, neke predvo\xc4\x91ene istaknutim \xc4\x8dimbenicima politi\xc4\x8dkog \xc5\xbeivota za vladavine Francisca Franca._NEWLINE_Na prvim izborima nakon demokratskih promjena ostvarili su skroman rezultat sa 8.2\xc2\xa0% glasova, a koji su im donijeli 16 zastupni\xc4\x8dkih mjesta.\n_START_SECTION_\nCoalici\xc3\xb3n Democr\xc3\xa1tica (1979.)\n_START_PARAGRAPH_\nNakon skromnih rezultata Alianze popular formirala se nova koalicija stranaka za izbore 1979 na kojima su se predstavili pod imenom Coalici\xc3\xb3n Democr\xc3\xa1tica. Predsjedni\xc4\x8dki kandidat bio je Manuel Fraga. Promjena imena nije urodila plodom jer su po\xc5\xbeeli gore rezultate nego pod imenom Alianza popular, sa 6% glasova i 10 zastupni\xc4\x8dkih mjesta.\n_START_SECTION_\nCoalici\xc3\xb3n Popular (1986.)\n_START_PARAGRAPH_\nGodine 1982 Alianza Popular sklapa koalicijski savez s Partido Dem\xc3\xb3crata Popular i Partido Liberal pod nazivom Coalici\xc3\xb3n Popular. Koalicija se zalagala za o\xc5\xa1triju borbu protiv terorizma, privatizaciju javnih poduze\xc4\x87a, te za smanjenje tro\xc5\xa1kova dr\xc5\xbeavnog prora\xc4\x8duna i poreza. Koaliciji gubi izbore i pobjedu odnosi Socijalisti\xc4\x8dka stranka \xc5\xa0panjolske (PSOE). Nakon ponovnog gubitka izbora 1986. Alianza Popular ulazi u te\xc5\xa1ku krizu.\n_START_SECTION_\nPartido Popular u doba Aznara (1989.-2004.)\n_START_PARAGRAPH_\nU sije\xc4\x8dnju 1989. Alianza Popular mijenja naziv u Partido Popular. Na \xc4\x8delo stranke biva izabran Jos\xc3\xa9 Mar\xc3\xada Aznar. Partido Popular razumije se kao kr\xc5\xa1\xc4\x87ansko-konzervativna stranka._NEWLINE_Na prijevremenim izborima 3. o\xc5\xbeujka 1996. PP dobiva 38.8% glasova, i njihov klub zastupnika u \xc5\xa1panjolskom parlamentu s 156 zastupnika (od 351) postaje naja\xc4\x8da, ali nema apsolutnu ve\xc4\x87inu. PP stvara koaliciju s manjim regionalisti\xc4\x8dkim strankama i u svibnju 1996. Jos\xc3\xa9 Mar\xc3\xada Aznar_NEWLINE_postaje predsjednik Vlade. _NEWLINE_Na izborima 12. o\xc5\xbeujka 2000. Partido Popular osvaja do tada najve\xc4\x87u izbornu pobjedu i dobiva 45.2% glasova, te 183 od 350 zastupni\xc4\x8dkih mjesta. _NEWLINE_Na jesen 2002. potonu\xc4\x87e naftnog tankera na obali Galicije izaziva veliki skandal zbog lo\xc5\xa1eg kriznog menad\xc5\xbeementa Vlade i komunikacijske politike omalova\xc5\xbeanja ekolo\xc5\xa1ke katastrofe. Daljni pad ugleda stranke je bio otpor javnosti zbog potpune podr\xc5\xa1ke ameri\xc4\x8dke politike u ratu u Iraku. _NEWLINE_Zbog pogre\xc5\xa1no vo\xc4\x91ene krizne komunikacije konzervativne vlade povodom teroristi\xc4\x8dkih napada na nekoliko vlakova u Madridu 11. o\xc5\xbeujka 2004., tri dana prije parlamentarnih izbora, ve\xc4\x87 o\xc4\x8dekivana pobjeda stranke pretvorena je u poraz, a ve\xc4\x87inu osvaja \xc5\xa0panjolska socijalisti\xc4\x8dka stranka (PSOE), Partido Popular odlazi u oporbu.\n_START_SECTION_\nParlamentarni izbori 2008.\n_START_PARAGRAPH_\nAznar se 2004. povukao te predsjednikom stranke postaje Mariano Rajoy._NEWLINE_U pripremi za parlamentarne izbore 2008. Mariano Rajoy 10. rujna 2007. biva izabran za premijerskog kandidata._NEWLINE_Izbori za \xc5\xa1panjolski Las Cortes Generales odr\xc5\xbeati \xc4\x87e se 9.o\xc5\xbeujka, slu\xc5\xbebena kampanja po\xc4\x8dinje 22. velja\xc4\x8de 2008.\n_START_SECTION_\nPoliti\xc4\x8dki podmladak\n_START_PARAGRAPH_\nPoliti\xc4\x8dki podmladak zove se Nova Generacija Pu\xc4\x8dke stranke (Nuevas Generaciones Partido Popular, NNGG).'